[{"text_idx": "#000000", "text": "La memoraj\u0302oj de Julia Agripina"}, {"text_idx": "#000003", "text": "Mi pasigis 3 semajnojn kun Julia Agripina en oktobro 2021."}, {"text_idx": "#000004", "text": "Danke al sia nova verko, Anna Lo\u0308wenstein refoje transportas nin en la foran pasintecon. La rakonto okazas en la unua jarcento p. K.. Kaj en s\u0302ia romano ni akompanas elstaran virinon, la edzinon de la diigita Roma imperiestro Klau\u0306dio. Ni sekvas c\u0302iujn la mafacilaj\u0302ojn de Julia, kaj specife ties singardemon lau\u0306longe de sia mallongtempa vivo. La romano estas tre facile legebla kaj tre agrabla kiel s\u0302iaj du unuaj romanoj \"La s\u0302tona urbo\" kaj \"Morto de artisto\"."}, {"text_idx": "#000005", "text": "Al mi tre plac\u0302as la humuro de la verkistino (c\u0302u tipe brita?) kaj la originalaj tekstoj pri s\u0302ajnaj banalaj\u0302oj, kiel ekzemple je la komenco de la kvara parto, kiam Julia estas en ekzilo sur la insulo Potio kaj s\u0302i rigardas knabojn sur boateto, kaj observas ilin, vidas kiel ili malaperas sub la akvon por kapti konkobestetojn."}, {"text_idx": "#000006", "text": "Anna Lo\u0308wenstein tre interese alternative rakontas la diversajn travivaj\u0302ojn de Julia dum s\u0302ia vivo de infanag\u0302o g\u0302is morto kaj raportas la memoraj\u0302ojn de Julia."}, {"text_idx": "#000007", "text": "C\u0302u tiu roma epoko fundamente diferencas de nia nuna epoko? Kelkaj reg\u0302imoj nuntempe dau\u0306re en nia mondo agadas kiel antau\u0306e: intrigoj, murdoj, enprizonigoj, ekziloj..."}, {"text_idx": "#000009", "text": "Anna refoje regalas nin per sia grava nova verko por nia komunumo. Mi deziras sciigi la legontojn pri la specifa stilo de Anna en la romano pro la originala uzo de la tensoj (kiel s\u0302i klarigas en la postparolo)"}, {"text_idx": "#000010", "text": "\"Mi tamen devus mencii unu detalon: la oftan transiron al la as-tempo verkita plejparte en la preterito. C\u0302ar la libro estas verkita tute lau\u0306 la vidpunkto de Agripina kaj multe eniras s\u0302iajn pensojn, mi ofte trovis la neceson priskribi okazaj\u0302ojn pere de s\u0302iaj okuloj; fakte temis pri speco de neanoncita nerekta parolado. Kvankam ne aperis la enkondukaj vortoj s\u0302i pensis, s\u0302i vidis kaj simile, mi sentis la bezonon transiri al la as-tempo. \""}]